**Digitalt understøttet genoptræning**

**1) Beskrivelse af opgaven**

Ordregiver har brug for at indkøbe en løsning til Digitalt understøttet genoptræning. Et eksempel på denne teknologi og brugen heraf er beskrevet i Evalueringsrapport for Projekt Mobil Interaktiv

Genoptræning gennemført af kommunerne, Gentofte, Gladsaxe, Lyngby-Taarbæk og Rudersdal, udgivet 2015.

Rapporten kan downloades sammen med denne beskrivelse af opgaven.

Ordregiver har således brug for en løsning i form af såvel hardware som software, der opfylder følgende krav

1. Løsningen skal være CE godkendt
2. Løsningen skal kunne anvendes til digital understøttet genoptræning til borgere opereret med en knæ eller hoftealloplastik.
3. Løsningen skal være afprøvet i klinisk kontrolleret studie på målgrupperne (hofte og knæalloplastik)
4. Løsningen skal indeholde øvelser specielt designet til denne målgruppe.
5. Løsningen skal give borgeren instruktion i øvelserne via videoklip og tale.
6. Løsningen skal være mobil for borgeren, det vil sige den skal kunne anvendes uafhængigt af borgerens opholdssted, i hjemmet ude i skoven eller i træningslokalet.
7. Løsningen skal optimalt være baseret på kropsbårne sensorer, og en tilhørende bærbar enhed til videofremvisning osv.
8. Løsningen skal være a-synkron og kunne fungere på det almindelige 3G netværk.
9. Løsningen skal indeholde et motivationsgivende system til feed back for borgeren.
10. Løsningen skal indeholde et administrationssystem med login for terapeuterne.
    * I administrationssystemet skal terapeuten kunne opsætte træningsprogram for borgerne
    * I administrationssystemet skal terapeuten kunne redigere i træningsprogrammet for borgerne
    * I administrationssystemet skal terapeuten kunne følge borgerens træning hvad angår kvalitet og kvalitet.
11. Databasen, hvori der opsamles og lagres i enheden eller på leverandørens server, skal være godkendt af datatilsynet, og der skal kunne indgås en databehandleraftale med Københavns Kommunes Koncernservice hvis dette påkræves
12. Løsningen skal indeholde tilbud på leasing af ca. 80 hardware sæt. Ét sæt består af sensorer og en mobiltelefon, med tilhørende monteringsbælte og kuffert.
13. Leverandøren skal tilbyde undervisning i brug af systemet samt hotline.

**2) Kontaktoplysninger**

Kontaktperson er:

Lars Damkjær, Sundhedsfaglig specialkonsulent

Københavns Kommune, Sundheds- og Omsorgsforvaltningen,

Afdeling for Rehabilitering, Center for Kvalitet og Sammenhæng

Sjællandsgade 40, 2200 København N.

E-mail: [se86@suf.kk.dk](mailto:se86@suf.kk.dk), Web: www.kk.dk.

Mobiltelefon: 2346 9666

**3) Frist for anmodning om deltagelse**

Interesserede opfordres til at sende en anmodning om at deltage i tilbudsafgivelsen.

Anmodningen skal være ordregiver i hænde senest **mandag den 30-11-2015 Kl. 13:00.**

Når ordregiver har modtaget anmodninger vil ordregiver kontakte de interesserede med henblik på at gennemføre en proces med tilbudsafgivelse og tildeling af én kontrakt til én ordregiver.

**4) Adresse for anmodning om deltagelse**

Email: se86@suf.kk.dk

**5) Kriterier for tildeling af opgaven**

Københavns Kommune vil vælge det samlet set mest fordelagtige tilbud ud fra følgende delkriterier (Ikke prioriteret)

* Relevant funktionalitet og brugervenlighed for borger og for terapeut.
* Driftsstabilitet
* Økonomi
* Service
* Leveringssikkerhed

Beskrivelse af kontraktvilkår, betingelser med videre for afgivelse af tilbud, herunder uddybning af kriterierne for tildeling af opgaven vil følge med opfordring til at afgive tilbud.